Babelscape/SREDFM huggingface dataset:
Some Enchanted Evening

Some Enchanted Evening είναι ο τίτλος του ζωντανά ηχογραφημένου άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου τον Σεπτέμβριο του 1978 μέσω της δισκογραφικής εταιρείας "Columbia". Το ομώνυμο βίντεο κυκλοφόρησε το 2007 μέσω της "Legacy Recordings" με παραγωγό τον Μπρους Ντίκινσον.

Αυτό ήταν το δεύτερο ζωντανό άλμπουμ τους και παρουσίασε τις μεγαλύτερες πωλήσεις από οποιονδήποτε άλλο δίσκο τους, αφού βραβεύθηκε ως πλατινένιος στις Ηνωμένες Πολιτείες και μπήκε στο Top-20 στην Μεγάλη Βρετανία. Το άλμπουμ ηχογραφήθηκε κατά την περιοδεία του "Spectres" και πιο συγκεκριμένα στο Ρότσεστερ της Νέας Υόρκης την παραμονή πρωτοχρονιάς του 1978, στο Ντιτρόιτ στις 30 Ιανουαρίου του 1978, την επόμενη ημέρα στη Βοστώνη, στις 9 Απριλίου του ίδιου έτους στο Λιτλ Ροκ, δύο ημέρες αργότερα στο Κολούμπους, στις 13 Απριλίου στην Ατλάντα και την πρώτη Ιουνίου στο Νιούκασλ της Αγγλίας.
Νορικές Άλπεις

thumb|right|275px|Η κορυφή Ρόζενοκ των Νορικών Άλπεων
Οι Νορικές Άλπεις (γερμ. "Norische Alpen", ιταλ. "Alpi Noriche") είναι συλλογικός όρος με τον οποίο αποκαλούνται μερικά όρη και μικρές οροσειρές των Ανατολικών Άλπεων. Το όνομα προέρχεται από την αρχαία ρωμαϊκή επαρχία της Νορικής, που βρισκόταν στα εδάφη της σημερινής Αυστρίας και (λιγότερο) της Βαυαρίας και της Σλοβενίας.
.pl

.pl είναι ο top-level domain κωδικός για την Πολωνία στο Διαδίκτυο.

Δείτε επίσης: Κατάλογος top-level domains.

Κατηγορία:Πολωνία
Κατηγορία:Top-level domains
Ουρουγουανή Ομοσπονδία Ποδοσφαίρου

Η Ουρουγουανή Ομοσπονδία Ποδοσφαίρου (ισπανικά: "Federación Uruguaya de Football", FUF) ήταν ομοσπονδία ποδοσφαιρικών σωματείων στην Ουρουγουάη, λειτουργώντας παράλληλα με την Ομοσπονδία Ποδοσφαίρου Ουρουγουάης (AUF) κατά τη διάρκεια της εποχής κατά την οποία το ποδόσφαιρο της Ουρουγουάης ήταν αμιγώς ερασιτεχνικό.

Ιδρύθηκε το 1923 υπό το σχίσμα του ποδοσφαίρου της Ουρουγουάης, έπειτα από την αποχώρηση της Πενιαρόλ και της Σεντράλ, κατά τη διάρκεια των αγώνων του πρωταθλήματος το 1922. Λειτουργούσε παράλληλα με την έτερη ομοσπονδία μεταξύ 1923 και 1926. Το 1926, μέσω της κυβερνητικής παρέμβασης και του λεγόμενου «Laudo Serrato», επιβλήθηκε η συγχώνευση της FUF με την AUF, σε μια ενιαία ομοσπονδία.
Αεροδρόμιο Ιγκνάτιεβο

Το Αεροδρόμιο Ιγκνάτιεβο () είναι μεγάλο αεροδρόμιο στην Ρωσία που βρίσκεται 20 χιλιόμετρα βορειοδυτικά του Μπλαγκοβεστσένσκ. Εξυπηρετεί σε 24ωρη βάση αεροσκάφη, τα οποία είναι μέχρι μέσου μεγέθους. Εκτός από τον πολιτικό τομέα, το αεροδρόμιο εξυπηρετεί και στρατιωτικά αεροπλάνα.
Κλουμπ Ντεπορτίβο Χόρχε Γουίλστερμαν

Η Κλουμπ Ντεπορτίβο Χόρχε Γουίλστερμαν (ισπανικά: "Club Deportivo Jorge Wilstermann") είναι ποδοσφαιρικός σύλλογος της Βολιβίας από την πόλη Κοτσαμπάμπα. Ιδρύθηκε στις 24 Νοεμβρίου του 1949 από μια ομάδα εργαζομένων του Lloyd Aero Boliviano. Πήρε την ονομασία της από τον Βολιβιανό αεροπόρο Χόρχε Γουίλστερμαν. Ο Γουίλστερμαν ήταν ένας από τους τρεις πολυνίκεις της Πριμέρα Ντιβισιόν της Βολιβίας και της πρώτης ομάδας της Βολιβίας που κατάφερε να προκριθεί στους ημιτελικούς του Κόπα Λιμπερταδόρες. Η ομάδα διεξάγει τους εντός έδρας αγώνες της στο Εστάδιο Φέλιξ Καπρίλες, χωρητικότητας 32.000 θεατών.
Λούντολφ ντε Γιονγκ

Ο Λούντολφ ντε Γιονγκ (ολλανδικά: Ludolf Leendertsz de Jongh, Όφερσχι, 1616 - Χίλλεχερσμπερχ, 1679 - την εποχή εκείνη Όφερσχι και Χίλλεχερσμπερχ ήταν δύο γειτονικά χωριά πολύ κοντά στο Ρόττερνταμ) ήταν Ολλανδός ζωγράφος της Χρυσής Ολλανδικής Εποχής στη ζωγραφική. Ήταν ζωγράφος με ευρεία θεματολογία, σε σημείο που ορισμένοι πίνακές του είχαν αποδοθεί σε άλλους καλλιτέχνες, επιπλέον καθώς πολλά έργα του είναι ανυπόγραφα και το ύφος του άλλαζε συχνά, ακολουθώντας τις εκάστοτε τάσεις της ολλανδικής ζωγραφικής.
Γκόρντον Φορμπς

Ο Γκόρντον Φορμπς ("αγγλικά : Gordon Forbes"), γεννημένος στο Κέιπ Τάουν στις 21 Φεβρουαρίου 1934, είναι πρώην πρωταθλητής της αντισφαίρισης και συγγραφέας από την Νότια Αφρική. Κατά τη διάρκεια της δεκαετίας του 1950 και του 1960 συμπαίκτης με τον συμπατριώτη του Άμπε Σέγκαλ θεωρούνταν μία από τις καλύτερες ομάδες διπλών στον κόσμο.

Ο Φορμπς έμαθε να παίζει τένις στην παιδική του ηλικία στο οικογενειακό αγρόκτημα. Σε ηλικία 12 ετών έπαιξε και κέρδισε το πρώτο του τουρνουά στο Ανατολικό Λονδίνο. Ήταν πρωταθλητής της Νότιας Αφρικής το 1959 και το 1961 και δεύτερος το 1955, το 1962, το 1963 και το 1964. Έπαιξε για την ομάδα της Νότιας Αφρικής στο Κύπελλο Ντέιβις σε 14 διοργανώσεις την περίοδο 1955 έως 1963 με ρεκόρ 20 νίκες και 11 ήττες. 

Στο Ρολάν Γκαρός ήταν πρώτος στο διπλό μεικτό το 1955 με συμπαίκτρια την Νταρλίν Χαρντ, και δεύτερος το 1963 στο διπλό αντρών με συμπαίκτη τον Άμπε Σέγκαλ. Στο Πρωτάθλημα αντισφαίρισης Ανατολικής Μεσογείου ήταν δεύτερος το 1956 στο διπλό αντρών με συμπαίκτη τον Ίαν Βέρμακ.

Μετά τη συνταξιοδότησή του από το τένις, έγραψε δύο βιβλία σχετικά με τις εμπειρίες του ως παίκτη και για τους συγχρόνους του στο άθλημα.
Mirrors

Mirrors είναι ο τίτλος του έκτου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου στις 19 Ιουνίου του 1979 μέσω της δισκογραφικής εταιρείας "Columbia".
Γεώργιος Στεφάνου

Ο Γεώργιος Στεφάνου (1824 - 1901) ήταν Έλληνας αξιωματικός της χωροφυλακής. Υπήρξε ένας από τους ηγέτες της Ηπειρωτικής επανάστασης του 1878, η οποία εκδηλώθηκε κυρίως στις περιοχές των Τζουμέρκων και του Δελβίνου.
Σταυράκης Αριστάρχης

Ο Σταυράκης Αριστάρχης (1834 ή 1836-1925) ήταν Μέγας Λογοθέτης του Οικουμενικού Πατριαρχείου Κωνσταντινουπόλεως.
2,5-λουτιδίνη

Η 2,5-λουτιδίνη (αγγλικά "2,5-lutidine") είναι βασική ετεροκυκλική αρωματική (δηλαδή ετεροαρωματική) οργανική ένωση, που περιέχει άνθρακα, υδρογόνο και άζωτο, με μοριακό τύπο C7H9N. Η χημικά καθαρή 2,5-λουτιδίνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι υγρό που έχει δυσάρεστη οσμή, παρόμοια με της «μητρικής» πυριδίνης. Είναι μία από τις έξι (6) ισομερείς διμεθυλοπυριδίνες, των οποίων οι δομές διαφέρουν ανάλογα με τη θέση που οι μεθυλομάδες (-CH3) τους επισυνάπτονται γύρω από το πυριδινικό τους δακτύλιο.
Βίλλεμ Καλφ

Ο Βίλλεμ Καλφ (ολλανδικά: Willem Kalf, 1619 – 31 Ιουλίου 1693) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ειδικευόταν στην απεικόνιση νεκρών φύσεων και σήμερα θεωρείται από τους κορυφαίους Ολλανδούς καλλιτέχνες του είδους. Αργότερα ασχολήθηκε με το εμπόριο έργων τέχνης αλλά και την εκτίμηση πινάκων.
Cultösaurus Erectus

Cultösaurus Erectus είναι ο τίτλος του έβδομου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου στις 14 Ιουνίου του 1980 μέσω της δισκογραφικής εταιρείας "Columbia".
Δημήτρης Παπαδάκης

Ο Δημήτρης Παπαδάκης είναι Ελληνοκύπριος πολιτικός. Από το 2014 είναι ευρωβουλευτής στο Ευρωπαϊκό Κοινοβούλιο εκλεγμένος με την ΕΔΕΚ.
Γιένο Πέτερι

Ο Γιένο Πέτερι ("ουγγρικά: Jenő Péteri ή Petery"), ( - ) ήταν Ούγγρος αθλητής της αντισφαίρισης.

Στο Ουγγρικό πρωτάθλημα και στο διπλό αντρών ήταν πρώτος το 1926, 1927 και το 1928 με συμπαίκτη τον Μπέλα φον Κέρλιγκ. Στο Πρωτάθλημα αντισφαίρισης Ανατολικής Μεσογείου το 1927 ήταν πρώτος στο διπλό με συμπαίκτη τον Μπέλα φον Κέρλιγκ.

Στο Κύπελλο Ντέιβις αγωνίστηκε με την Ουγγαρία το 1924, 1927, 1928 και το 1929 με ρεκόρ 2 νίκες και 4 ήττες.
Ρενώ Γ΄, κόμης της Βουργουνδίας

Ο Ρενώ Γ΄, κόμης της Βουργουνδίας (Γαλ.:"Renaud III de Bourgogne", περί το 1093 - 1148), κόμης της Βουργουνδίας (1127-1148), ήταν γιος του Στεφάνου Α΄ της Βουργουνδίας και της Βεατρίκης της Λωρραίνης.
Στέφανος Α΄, κόμης της Βουργουνδίας

Ο Στέφανος Α΄, κόμης της Βουργουνδίας (Γαλ.: "Étienne Ier de Bourgogne", 1065 - 1102), κόμης της Βουργουνδίας (1097 - 1102), ήταν δεύτερος γιος του Γουλιέλμου του Μέγα και της συζύγου του Στεφανίας. Διαδέχθηκε στην κομητεία της Βουργουνδίας τον μεγαλύτερο αδελφό του Ρέτζιναλντ Β΄ της Βουργουνδίας και κυβέρνησε μαζί με τον ανιψιό του Γουλιέλμο Β΄. Συμμετείχε στην Α΄ Σταυροφορία σαν αρχηγός του στρατού του Στεφάνου του Μπλουά (1101), βοήθησε στην πολιορκία της Άγκυρας, πολέμησε στην καταστροφική μάχη της Μυρσιφόντας, αλλά τραυματίστηκε θανάσιμα και πέθανε στην μάχη της Ράμλα (1102)
Ιουλία Μαίσα

Η Ιουλία Μαίσα ("Iulia Maesa", 7 Μαΐου 165 - 3 Αυγούστου 224) ήταν Ρωμαία ευγενής, κόρη του Γάιου Ιούλιου Βασσιανού, ιερέα της ηλιακής θεότητας Ηλιογάβαλου, προστάτη θεού της Έμεσας (σημερινής Χομς) στη ρωμαϊκή επαρχία της Συρίας.
Μπέλα φον Κέρλιγκ

Ο Μπέλα φον Κέρλιγκ (ουγγρικά: Kehrling Béla), (25 Ιανουαρίου 1891 - 26 Απριλίου 1937) ήταν Ούγγρος αθλητής της επιτραπέζιας αντισφαίρισης της αντισφαίρισης, του χόκευ επί πάγου, του μπόμπσλεϊ και ποδοσφαιριστής. Αγωνίστηκε σε δύο Ολυμπιάδες, του 1912 και του 1924.

Ήταν παντρεμένος με την τη Magda Schlauch η οποία περιστασιακά έπαιζε και τένις και έγραψε άρθρα στην εφημερίδα που δημοσίευσε ο σύζυγός της. Είχαν ένα γιο με το όνομα Μπέλα φον Κέρλιγκ Jr, που γεννήθηκε το 1917 στη Βουδαπέστη ο οποίος υπηρέτησε στην ιππική ταξιαρχία του Ουγγρικού Στρατού το 1944. Είχαν ένα άλλο γιο όνομα Τάμας που γεννήθηκε το 1924 και πέθανε το 1999.

Έπαιξε επαγγελματικά τόσο αντισφαίριση όσο και επιτραπέζια αντισφαίριση. Το 1926 έπαιξε στον πρώτο τελικό του Παγκόσμιου πρωταθλήματος επιτραπέζιας αντισφαίρισης στο Λονδίνο με τον Ζολτάν Μεχλόβιτς στο διπλό αντρών αλλά έχασαν και κατατάχθηκαν δεύτεροι. Ήταν επίσης στην ουγγρική ομάδα που κέρδισε το χρυσό στο ομαδικό. Αρχικά δεν ήταν μέλος της εθνικής ομάδας αλλά κλήθηκε κατά την διάρκεια των αγώνων να αντικαταστήσει τον Ρολάν Τζάκομπι όπου είχε πεθάνει ξαφνικά ο πατέρας του κι επέστρεψε στην Ουγγαρία. Ο Κέρλινγκ αγωνίστηκε μόλις σε έναν αγώνα, νίκησε κι εξασφαλίσει το χρυσό μετάλλιο για την Ουγγαρία. Στο τέλος πήρε δύο μετάλλια στο παγκόσμιο πρωτάθλημα, ένα χρυσό και ένα ασημένιο. Την επόμενη χρονιά, το 1927, συμμετείχε εκ νέου στο παγκόσμιο πρωτάθλημα όπου στο διπλό αντρών με συμπαίκτη τον Μεχλόβιτς κατέκτησαν το χρυσό στο διπλό αντρών.

Στην αντισφαίριση το 1924 κέρδισε το γερμανικό πρωτάθλημα τένις (σήμερα αποκαλούμενο Γερμανικό ανοιχτό πρωτάθλημα Αμβούργου). Την επόμενη χρονιά ήταν πάλι στον τελικό, αλλά έχασε από τον Ότο Φρόιτζχαϊμ. Την ίδια χρονιά κέρδισε το Ουγγρικό πρωτάθλημα αντισφαίρισης (το οποίο κατάκτησε συνολικά 13 φορές μόνο στο απλό. Τον Ιούλιο του 1933 κέρδισε στο διπλό και στο μεικτό στο Ολλανδικό Πρωτάθλημα. Στο Πρωτάθλημα αντισφαίρισης Ανατολικής Μεσογείου το 1927 ήταν πρώτος στο απλό, στο διπλό αντρών και στο διπλό μεικτό. Αγωνίστηκε με την Ουγγαρία στα κύπελλα Ντέιβις του 1924, 1925, 1926, 1927, 1928, 1929, 1930, 1931, 1932 και του 1933.

Η εφημερίδα "Züricher Sport" κατατάσσει τον Κέρλινγκ ως τον αριθμό 10 στην ευρωπαϊκή κορυφαία κατάταξη το 1931. Σε συνδυασμό με την αθλητική του δραστηριότητα ήταν αντιπρόεδρος της Ουγγρικής ομοσπονδίας αντισφαίρισης και αρχισυντάκτης του επίσημου περιοδικού της, το διμηνιαίο "Tennisz és Golf".

Στο ποδόσφαιρο, αθλητής του συλλόγου "33 FC", έγινε τέσσερις φορές διεθνής, από το 1914 έως το 1916, με την Ουγγαρία όπου αγωνίστηκε σε όλα τα παιχνίδια, φιλικά, εναντίον της Αυστρίας , σημειώνοντας κι ένα γκολ.

Στο Χόκεϊ επί πάγου ήταν αθλητής του συλλόγου "BKE" αγωνιζόμενος σε πέντε διεθνεί παιχνίδια.
Επαρχία Ντονγκ Χι

Η Επαρχία Ντονγκ Χι (βιετναμέζικα: Đồng Hỷ) είναι αγροτική επαρχία της Επαρχίας Τάι Νγκουγιέν στην Βορειοανατολική περιφέρεια του Βιετνάμ. Ο ποταμός Σόι ρέει μέσω της επαρχίας. Το 2003, η επαρχία είχε πληθυσμό 122.932 κατοίκων. Η επαρχία καλύπτει έκταση 462 τετραγωνικών χιλιομέτρων. Η επαρχιακή πρωτεύουσα βρίσκεται στο Τσούα Χανγκ.
2,6-λουτιδίνη

Η 2,6-λουτιδίνη (αγγλικά "2,6-lutidine") είναι βασική ετεροκυκλική αρωματική (δηλαδή ετεροαρωματική) οργανική ένωση, που περιέχει άνθρακα, υδρογόνο και άζωτο, με μοριακό τύπο C7H9N.

Η χημικά καθαρή 2,6-λουτιδίνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι υγρό που έχει δυσάρεστη πνιγηρή και βλαβερή οσμή, παρόμοια με της «μητρικής» πυριδίνης. Είναι μία από τις έξι (6) ισομερείς διμεθυλοπυριδίνες, των οποίων οι δομές διαφέρουν ανάλογα με τη θέση που οι μεθυλομάδες (-CH3) τους επισυνάπτονται γύρω από το πυριδινικό τους δακτύλιο.
Ομοσπονδία Ποδοσφαίρου Πουέρτο Ρίκο

Η Ομοσπονδία Ποδοσφαίρου Πουέρτο Ρίκο (ισπανικά: "Federación Puertorriqueña de Fútbol", FPF) είναι το ανώτατο διοικητικό όργανο όσον αφορά το άθλημα του ποδοσφαίρου στο Πουέρτο Ρίκο. Ιδρύθηκε το 1940, ενώ το 1960 έγινε μέλος της FIFA, καθώς και το 1964 της CONCACAF. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων του Πουέρτο Ρίκο.
Fire of Unknown Origin

Fire of Unknown Origin είναι ο τίτλος του όγδοου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου τον Ιούλιο του 1981 μέσω της δισκογραφικής εταιρείας "Columbia". 

Αυτός ήταν ο τελευταίος δίσκος με την αρχική σύνθεση του συγκροτήματος, αφού μετά την περιοδεία για την προώθηση του, αποχώρησε ο Άλμπερτ Μπουσάρντ, δίνοντας την θέση του στον Ρικ Ντάουνι.
Ένρι Τσανάι

Ο Ένρι Τσανάι (αλβανικά: "Enri Canaj", 1980) είναι Αλβανός-Έλληνας φωτογράφος. Τον Ιούνιο του 2017 έγινε δόκιμο μέλος του διεθνούς φωτοειδησιογραφικού πρακτορείου Magnum.
Πολ Ντι Ρέστα

Ο Πολ Ντι Ρέστα(γεν. στο Απχόλ του Λίβινγκστον στις 16 Απριλίου του 1986) είναι Βρετανός οδηγός αγώνων από τη Σκοτία. Στη Φόρμουλα 1 αγωνίστηκε απ' το 2011 μέχρι και το 2013. Η μόνη ομάδα για λογαριασμό της οποίας έτρεξε ο Ντι Ρέστα είναι η Force India. Το σύνολο των Γκραν Πρι στα οποία πήρε μέρος ήταν 58. Το 1ο από αυτά ήταν το Αυστραλιανό Γκραν Πρι του 2011 και το τελευταίο το Βραζιλιάνικο Γκραν Πρι του 2013. Κατά τη σταδιοδρομία του αυτή το μόνο αποτέλεσμα το οποίο σημείωσε ήταν πως κατάφερε να σκοράρει συνολικά 121 βαθμούς.
Πουέρτο Ρίκο Σόκερ Λιγκ

Πουέρτο Ρίκο Σόκερ Λιγκ (αγγλικά: "Puerto Rico Soccer League", PRSL) είναι η διοργανώτρια αρχή του ομώνυμου επαγγελματικού πρωταθλήματος ποδοσφαίρου του Πουέρτο Ρίκο. Συστάθηκε το 2008 και αποτέλεσε το πρώτο ενοποιημένο πρωτάθλημα ποδοσφαίρου στην ιστορία της νήσου. Το ποδόσφαιρο είχε γίνει αρκετά δημοφιλές εκείνο το διάστημα και αυτή ήταν μια προσπάθεια για την περαιτέρω ανάπτυξη του αθλήματος στο νησί. Το προηγούμενο σημαντικό πρωτάθλημα στη χώρα ήταν το Καμπεονάτο Νασιονάλ ντε Φούτμπολ ντε Πουέρτο Ρίκο. Από το 2009 έως το 2015, η διοργάνωση διεξόταν παράλληλα με τη Λίγα Νασιονάλ ντε Φούτμπολ ντε Πουέρτο Ρίκο.

Ορισμένα από τα ποδοσφαιρικά σωματεία μέλη συνδέθηκαν με δημοφιλείς συλλόγους οι οποίοι αγωνίζονται σε πιο καθιερωμένα ποδοσφαιρικά πρωταθλήματα σε όλο τον κόσμο. Ορισμένες ομάδες του πρωταθλήματος έλαβαν ονομασίες από διάφορους διεθνείς συλλόγους, όπως τη Ρίβερ Πλέιτ, την Πατσούκα, τη Φλουμινένσε και τη Σεβίλλη. Η μόνη ομάδα που το όνομα δε χρησιμοποίησε παρόμοια ονομασία ήταν η Τορνάδος ντε Ουμακάο, η οποία συνδέεται με την Πατσούκα.
Λίγα Νασιονάλ ντε Φούτμπολ ντε Πουέρτο Ρίκο

Η Λίγα Νασιονάλ ντε Φούτμπολ ντε Πουέρτο Ρίκο (ισπανικά: "Liga Nacional de Fútbol de Puerto Rico", LNF) είναι επαγγελματικό πρωτάθλημα ποδοσφαίρου στο Πουέρτο Ρίκο. Συστάθηκε στις 25 Ιουλίου του 2009, με διοργανώτρια αρχή την Ομοσπονδία Ποδοσφαίρου Πουέρτο Ρίκο. Στην αγωνιστική περίοδο του 2015 στο πρωτάθλημα μετείχαν 6 ομάδες. Από το 2009 έως και το 2015, η διοργάνωση διεξαγόταν παράλληλα με το Πουέρτο Ρίκο Σόκερ Λιγκ.
Πούντα Κάνα

Η Πούντα Κάνα (ισπανικά: Punta Cana) είναι τουριστική κωμόπολη στην ανατολικότερη επαρχία της Δομινικανής Δημοκρατίας, La Altagracia. Η περιοχή διαθέτει παραλίες που βρέχονται ταυτόχρονα και από τον Ατλαντικό ωκεανό και την Καραϊβική. Έχει πληθυσμό που εκτιμάται κοντά στους 50.000 κατοίκους.
Κόπα Λουίς Βιγιαρέχο

Το Κόπα Λουίς Βιγιαρέχο (ισπανικά: "Copa Luis Villarejo") είναι ποδοσφαιρική διοργάνωση στο Πουέρτο Ρίκο. Συστάθηκε το 2016 και είναι ανοιχτή σε όλους τους συλλόγους που είναι συνδεδεμένοι με την Ομοσπονδία Ποδοσφαίρου Πουέρτο Ρίκο. Η νικήτρια της αγωνιστικής περιόδου 2016 αγωνίστηκε το 2017 στο ΚΦΟ Κλαμπ Τσάμπιονσιπ.
The Rise of Chaos

The Rise of Chaos είναι ο τίτλος του επερχόμενου, 15ου στούντιο άλμπουμ του γερμανικού metal συγκροτήματος Accept, το οποίο θα κυκλοφορήσει μέσω της "Nuclear Blast" στις 4 Αυγούστου 2017.
Ζοζέφ Λιουβίλ

Ο Ζοζέφ Λιουβίλ ("Joseph Liouville", 24 Μαρτίου 1809 – 8 Σεπτεμβρίου 1882) ήταν Γάλλος μαθηματικός.
Extraterrestrial Live

Extraterrestrial Live είναι ο τίτλος του τρίτου, ζωντανά ηχογραφημένου άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου τον Απρίλιο του 1982 μέσω της δισκογραφικής εταιρείας "Columbia". 

Το άλμπουμ κυκλοφόρησε με σκοπό τον εορτασμό των δέκα χρόνων από τν πρώτη κυκλοφορία των Blue Öyster Cult, περιέχοντας τραγούδια από όλες τις στούντιο κυκλοφορίες τους μέχρι τότε.

Τα κομμάτια ""Dominance and Submission" και "Black Blade" προέρχονται από την περιοδεία Black and Blue του 1980 που πραγματοποίησαν με τους Black Sabbath και στα τύμπανα κάθεται ο Άλμπερτ Μπουσάρντ. Στα υπόλοιπα τραγούδια του δίσκου, τα ντραμς έπαιξε ο Ρικ Ντάουνι και ηχογράφήθηκαν κατά την περιοδεία για την προώθηση του δίσκου "Fire of Unknown Origin"", από τον Οκτώβριο ως τις 31 Δεκεμβρίου του 1981.

Το άλμπουμ σκαρφάλωσε στο # 29 του Billboard, όντας ο τελευταίος δίσκος τους που μπήκε στο Top-50 των αμερικάνικων τσαρτ, ενώ ανέβηκε ως το # 37 στον Καναδά και το # 39 στο Ηνωμένο Βασίλειο.
Αικατερίνη Παρ

Η Αικατερίνη Παρ ("Catherine Parr", 1512 - 7 Σεπτεμβρίου 1548) ήταν η έκτη και τελευταία σύζυγος του Ερρίκου Η΄ της Αγγλίας.
Η θαυμαστή μπαλωματού

thumb|right|Πίνακας ζωγραφικής του Λόρκα
Η θαυμαστή μπαλωματού είναι ο ελληνικός τίτλος του θεατρικού έργου La zapatera prodigiosa του Ισπανού ποιητή Φεδερίκο Γκαρθία Λόρκα. 

Το έργο που χαρακτηρίζεται ως "λαϊκή κωμωδία", γιατί ενσωματώνει στοιχεία του λαϊκού ισπανικού θεάτρου όπως οι χοροί, τα τραγούδια και το κουκλοθέατρο, έγραψε ο Λόρκα το 1930 και παραστάθηκε για πρώτη φορά σε επιμέλεια του ίδιου το 1931.
Τόμας Άτγουντ

Ο Τόμας Άτγουντ (Thomas Attwood, Λονδίνο 23 Νοεμβρίου 1765 – Λονδίνο 24 Μαρτίου 1838) ήταν Άγγλος συνθέτης και οργανίστας.
3,4-λουτιδίνη

Η 3,4-λουτιδίνη (αγγλικά "3,4-lutidine") είναι βασική ετεροκυκλική αρωματική (δηλαδή ετεροαρωματική) οργανική ένωση, που περιέχει άνθρακα, υδρογόνο και άζωτο, με μοριακό τύπο C7H9N. Η χημικά καθαρή 3,4-λουτιδίνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι κίτρινο υγρό που έχει δυσάρεστη οσμή, παρόμοια με της «μητρικής» πυριδίνης. Είναι μία από τις έξι (6) ισομερείς διμεθυλοπυριδίνες, των οποίων οι δομές διαφέρουν ανάλογα με τη θέση που οι μεθυλομάδες (-CH3) τους επισυνάπτονται γύρω από το πυριδινικό τους δακτύλιο.
United Soccer Leagues

Η United Soccer Leagues (USL) αποτελεί τη διοργανώτρια αρχή πολλών πρωταθλημάτων ποδοσφαίρου με ομάδες στις Ηνωμένες Πολιτείες, τον Καναδά και την Καραϊβική. Περιλαμβάνει πρωταθλήματα ανδρών και γυναικών, επαγγελματικά και ερασιτεχνικά. Τα πρωταθλήματα που διοργανώνει είναι το Γιουνάιτεντ Σόκερ Λιγκ, το Πρέμιερ Ντιβέλοπμεντ Λιγκ, το Σούπερ Υ-Λιγκ και το Σούπερ-20 Λιγκ. Είναι άμεσα συνδεδεμένη με την Ποδοσφαιρική Ομοσπονδία των Ηνωμένων Πολιτειών, την Ποδοσφαιρική Ομοσπονδία Ενηλίκων Ηνωμένων Πολιτειών και την Καναδική Ποδοσφαιρική Ομοσπονδία.
Τζόνι Γκαλέκι

Ο Τζόνι Γκαλέκι (1975) είναι Αμερικανός ηθοποιός.
Ιωάννα Α΄, κόμισσα της Βουργουνδίας

Η Ιωάννα Α΄, κόμισσα της Βουργουνδίας ή Ιωάννα Χοενστάουφεν (1191 - 1205), κόμισσα της Βουργουνδίας (1200 - 1205) μέλος του Οίκου των Χοενστάουφεν ήταν μεγαλύτερη κόρη και διάδοχος του Όθων Α΄ της Βουργουνδίας και της συζύγου του Μαργαρίτας του Μπλουά. 
Διαδέχθηκε τον πατέρα της όταν δολοφονήθηκε στο Μπεζανσόν (1200) και παρέμεινε κόμισσα της Βουργουνδίας μέχει τον δικό της πρόωρο θάνατο, την διαδέχθηκε η μικρότερη αδελφή της Βεατρίκη Β΄ της Βουργουνδίας.
Σεντ Τζόζεφς ΦΚ

Η Σεντ Τζόζεφς ΦΚ είναι μια ποδοσφαιρική ομάδα του Γιβραλτάρ. Συμμετέχει στο 1η Κατηγορία του Πρωταθλήματος του Γιβραλτάρ. Έδρα της ομάδας είναι το Βικτόρια Στέιντιουμ, χωρητικότητας 5.000 θεατών. Έχει ένα πρωτάθλημα του Γιβραλτάρ και 9 κύπελλα. Το 2017 συμμετείχε για πρώτη φορά σε ευρωπαϊκή διοργάνωση, στο Γιουρόπα Λιγκ 2017-18.
The Revölution by Night

The Revölution by Night είναι ο τίτλος του ένατου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου το Νοέμβριο του 1983 μέσω της δισκογραφικής εταιρείας "Columbia". 

Την παραγωγή του άλμπουμ ανέλαβε για πρώτη φορά ο Μπρους Φέρμπερν και η ηχογράφηση του πραγματοποιήθηκε στα Boogie Hotel Studios του Πορτ Τζέφερσον της Νέας Υόρκης, τα Kingdom Sound Studios του Λονγκ Άιλαντ και το The Automatt – Studio C του Σαν Φρανσίσκο.

Σκοπός του συγκροτήματος ήταν να συνεχίσουν την εμπορική επιτυχία του ""Fire of Unknown Origin" από το 1981 και του "Extraterrestrial Live" από την προηγούμενη χρονιά, γι' αυτό και υπήρχαν πολλά ποπ στοιχεία στον ήχο τους. Παρ' όλα αυτά, δεν κατάφερε να μπει στο Top-50 του Billboard ή των βρετανικών τσαρτ, όντας ο πρώτος τους δίσκος μετά από σχεδόν μία δεκαετία που δεν κατάφερε κάτι τέτοιο. Το άλμπουμ συνόδευε το σινγκλ "Shooting Shark"", το οποίο συνέθεσε ο Ντόναλντ "Buck Dharma" Ρέζερ με την Πάτι Σμιθ και μπήκε στις χαμηλές θέσεις του Hot-100.

Αυτό ήταν το πρώτο τους άλμπουμ χωρίς το ντράμερ Άλμπερτ Μπουσάρντ, ο οποίος αντικαταστάθηκε από τον Ρικ Ντάουνι κατά την διάρκεια της περιοδείας για την προώθηση του προηγούμενου τους άλμπουμ.
Φίλιππος Αριστόβουλος

Ο Φίλιππος Αριστόβουλος (1832-1903) ήταν Έλληνας λόγιος και ιεροκήρυκας.
Δημήτριος Αρλιώτης

Ο Δημήτριος Αρλιώτης (1777-1860) ήταν Έλληνας νομικός και λόγιος.
Καμίλα Καμπέγιο

Η Κάρλα Καμίλα Καμπέγιο Εστραμπάο (ισπανικά: Karla Camila Cabello Estrabao, γενν. 3 Μαρτίου 1997) είναι μεξικάνικης και κουβανικής καταγωγής τραγουδίστρια, συνθέτρια και στιχουργός. 

Γεννήθηκε στην Αβάνα της Κούβας και μετακόμισε στην ηλικία των 6 ετών μαζί με την οικογένειά της στο Μαϊάμι της Φλόριντας, όπου μεγάλωσε. Ήταν μέλος του συγκροτήματος "Fifth Harmony" από το 2012 έως τα τέλη του 2016. Το συγκρότημα κυκλοφόρησε ένα EP και δύο στούντιο άλμπουμ. Η αποχώρησή της από το συγκρότημα, ανακοινώθηκε στης 18 Δεκεμβρίου 2016. 

Ως καλλιτέχνιδα κυκλοφόρησε δύο τραγούδια τα οποία έφτασαν στα τοπ 20 του "Billboard hot 100": το "I know what you did last summer" και το "Bad Things" με τον "Machine Gun Kelly" όσο ήταν ακόμα στο συγκρότημα. Στης 19 Μαΐου 2017 κυκλοφόρησε το πρώτο σόλο τραγούδι της, "Crying in the club". Το πρώτο άλμπουμ της, "Camila", κυκλοφόρησε στις 12 Ιανουαρίου 2018. Επίσης, συμμετείχε στο "Know No Better" με διάφορους διάσημους καλλιτέχνες, καθώς και στο "Crown" με τους Grey για την ταινία "Bright" του "Netflix". 

Τρεις μέρες μετά την κυκλοφορία του Crying in the club, κυκλοφόρησε ένα νέο Single με τίτλο "I have questions", ενώ στις 3 Αυγούστου 2017 κυκλοφόρησε δύο καινούρια τραγούδια με τους τίτλους ονομασίες "Havana" και "Omg", που έφτασαν μέσα σε 2 μέρες στα "top hits" τόσο στο "Spotify" όσο και στα charts της "Billboard".

Αργότερα όμως, ανακοινώθηκε η ημερομηνία κυκλοφορίας του άλμπουμ της "Camila". Στην ίδια δημοσίευση ανακοινώθηκαν και άλλα δυο της τραγούδια "Never Be The Same" και "Real Friends", τα οποία κυκλοφόρησαν στις 7 Δεκεμβρίου 2017. Σε αυτό το άλμπουμ μόνο ένα single της, το "Havana", είχε επιβεβαιωθεί ότι θα είναι στο tracklist του άλμπουμ ωστόσο το "Crying in the Club", "I have questions", "Omg" είχε επιβεβαιωθεί ότι δεν θα είναι στο άλμπουμ. 

Ωστόσο, ανάμεσα σε αυτές τις μουσικές ανανεώσεις η Καμίλα Καμπέγιο έγινε το νέο μέλος σε διάφορες διαφημιστικές καμπάνιες, ξεκινώντας με την εταιρεία ρούχων Guess. Στη συγκεκριμένη καμπάνια συνεργάστηκε με τον Ιταλό Αλεσάντρο Ντελισόλα, μοντέλο της Guess. Στη συνέχεια, η Κουβανο-Μεξικανή τραγουδίστρια και συνθέτρια εντάχθηκε στην ομάδα με τις γυναίκες εκπροσώπους της L’Oréal Paris, όπως οι Εύα Λονγκόρια, Τζούλιαν Μουρ, Τζένιφερ Λόπεζ, Μπλέικ Λάιβλι και Μαρία Μπόρχες. 

Υπήρξαν πολλές φήμες ότι ήταν σε σχέση με την Λόρεν Χαουρέγκι, οι οποίες απορρίφθηκαν από την ίδια. 

Λίγες ημέρες αργότερα, ανακοινώθηκε η επίσημη συνεργασία της με την εταιρεία παπουτσιών "Skechers".
Louder Than Love

Το Louder Than Love είναι το δεύτερο στούντιο άλμπουμ του αμερικανικού grunge συγκροτήματος Soundgarden. Κυκλοφόρησε στις 5 Σεπτεμβρίου 1989 από την A&M Records. Σε σύγκριση με τον προηγούμενο δίσκο τους, το "Ultramega OK" του 1988, το "Louder Than Love" είχε έναν πιο "σκληρό" ήχο, με πολλά grunge στοιχεία. Ο δίσκος αυτός έμελλε να είναι ο τελευταίος με τον μπασίστα Χίρο Γιαμαμότο.
Αδελαΐδα, κόμισσα της Βουργουνδίας

Η Αδελαΐδα, κόμισσα της Βουργουνδίας ή Αλίκη της Βουργουνδίας ("Alix de Méranie", 1209 - 8 Μαρτίου 1279) από τον Οίκο των Άντεχς, ήταν κόμισσα της Βουργουνδίας (1248 - 1279) και κόμισσα της Σαβοΐας & της Μπρες.
Scandinavian Journal of Occupational Therapy

Το Scandinavian Journal of Occupational Therapy είναι ένα διμηνιαίο περιοδικό ομότιμης αναθεώρησης που καλύπτει το επιστημονικό πεδίο της Εργοθεραπείας. Εκδίδεται από την Taylor & Francis και  αρχισυντάκτριά του είναι η Anita Björklund από το Πανεπιστήμιο Jönköping.
Κλάρα Σόμογκι

Η Κλάρα Σόμογκι ("ουγγρικά : Klára Somogyi Szilágy-Somlyói") , (Αράντ, Αυστροουγγαρία 1913 - Βουδαπέστη, Ουγγαρία 1996)) ήταν αθλήτρια της αντισφαίρισης από την Ουγγαρία. Εκπροσώπησε την Ουγγαρία σε πολλούς διεθνείς αγώνες της ομάδας. Μεγαλύτερη επιτυχία της όταν έφτασε στον προημιτελικό του του Γουίμπλεντον στο διπλό το 1939.
Australian Occupational Therapy Journal

Το Australian Occupational Therapy Journal είναι ένα διμηνιαίο περιοδικό ομότιμης αναθεώρησης που καλύπτει το επιστημονικό πεδίο της Εργοθεραπείας. Πρωτοεκδόθηκε το 1952 ως το "ενημερωτικό Δελτίο του Αυστραλιανού Συλλόγου Εργοθεραπευτών", αποκτώντας τον τρέχοντα τίτλο του το 1963. Το περιοδικό εκδίδεται από τον εκδοτικό οίκο Wiley-Blackwell για λογαριασμό του Αυστραλιανού Συλλόγου Εργοθεραπείας (Occupational Therapy Australia). Αρχισυντάκτριά του είναι η Anne Cusick από το Πανεπιστήμιο του Σίδνεϊ.
3,5-λουτιδίνη

Η 3,5-λουτιδίνη (αγγλικά "3,5-lutidine") είναι βασική ετεροκυκλική αρωματική (δηλαδή ετεροαρωματική) οργανική ένωση, που περιέχει άνθρακα, υδρογόνο και άζωτο, με μοριακό τύπο C7H9N. Η χημικά καθαρή 3,5-λουτιδίνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι υγρό που έχει δυσάρεστη οσμή, παρόμοια με της «μητρικής» πυριδίνης. Είναι μία από τις έξι (6) ισομερείς διμεθυλοπυριδίνες, των οποίων οι δομές διαφέρουν ανάλογα με τη θέση που οι μεθυλομάδες (-CH3) τους επισυνάπτονται γύρω από το πυριδινικό τους δακτύλιο.
Κομμουνιστικό Κόμμα της Κιργιζίας

Το Κομμουνιστικό Κόμμα της Κιργιζίας (, ) ήταν το κυβερνών πολιτικό κόμμα και το παράρτημα του Κομμουνιστικού Κόμματος της Σοβιετικής Ένωσης στην Σοβιετική Σοσιαλιστική Δημοκρατία της Κιργιζίας (το σύγχρονο Κιργιστάν).
Αργυρή Βασιλάκου

Η Αργυρή Βασιλάκου είναι Ελληνίδα εικαστικός και χαράκτρια. Σπούδασε ζωγραφική στην Ανωτάτη Σχολή Καλών Τεχνών (ΑΣΚΤ) στο Β΄ Εργαστήριο με καθηγητή τον Χρόνη Μπότσογλου το διάστημα 1995-2000 και χαρακτική στο Β΄ Εργαστήριο με καθηγητές τους Β. Τσαλαματά και Α. Πειρουνίδη το 2010-2014. Πήρε την Υποτροφία Σπουδών στη Ζωγραφική του έτους 1996-97.

Συμμετείχε στο συνθετικό έργο "Ισταμπούλ: Ξανασκεπτόμενοι την παλίμψηστη Πόλη", που οργανώθηκε από το "Πανεπιστήμιο Καλών Τεχνών Μιμάρ Σινάν", το "Β΄ Εργαστήριο Χαρακτικής της ΑΣΚΤ" και το "Tuncer Camakli Architects (TCA)", που έγινε στην Κωνσταντινούπολη το 2014.

Έχει επιμεληθεί και οργανώσει Εικαστικές Εκθέσεις από το 2012 ως το 2016. Έχει πραγματοποιήσει τέσσερις ατομικές εκθέσεις και πήρε μέρος σε πολλές ομαδικές στην Ελλάδα και στο εξωτερικό.

Μαζί με τους ζωγράφους-χαράκτες Δημήτρη Σπανόπουλο και Μιχαήλ Φαλκώνη ίδρυσαν το 2014 την εικαστική ομάδα "Χωρο-Χρόνος", που πραγματοποίησε τις εκθέσεις:

* Το Κοινό στη Διαφορετικότητα, Τεχνοχώρος Art Gallery, Αθήνα 2015.
* Η Τέχνη διαμέσου των ορίων, Φεστιβάλ Τεχνών Κορώνης, 2015.
* Αποκλίσεις, 3ο Διεθνές Φεστιβάλ Χαρακτικής και Εκτυπώσεων Abracadabre, Booze Cooperativa, Αθήνα 2016.
* Ασκήσεις Ψυχικής Έντασης & Ορμής, Μουσείο Σύγχρονης Τέχνης Χανίων - Ελαιουργείο, το διάστημα 6 Μαΐου - 2 Ιουνίου 2017.

Διεθνείς Διετείς (Biennale) Εκθέσεις Χαρακτικής:

* 2012 Fifth International Prints for Peace, Art/Human Development, Monterrey, Mexico 2012.
* 2014 Secrets of Gold Sea, Ex libris Gdansk, Miejska Biblioteka Publiczna, Gliwice, Poland.
* 2014 The 4th Student International small print show, SIPS 15, Cairo, Egypt.
* 2014 3rd Graphic Art Biennial of Szeklerland, Stantu Gheorghe, Romania.
* 2015 2nd Printmaking studio ASFA/Greece - Tuncer Cakmakli Architects/Turkey, Art Athina 2015, Athens Greece.
* 2015 2nd Global Print 2015, Douro, Portugal.
* 2015 Litho - Kielce 2015, Kielche Poland.
* 2016 8th International Printmaking Biennial of Douro 2016, Douro, Portugal.
* 2016 The 7th KIWA exhibition 2016, Kyoto, Japan.
Παπέ Αμπού Σισέ

Ο Παπέ Αμπού Σισέ (γαλλικά: "Pape Abou Cissé", γενν. 14 Σεπτεμβρίου 1995) είναι Σενεγαλέζος επαγγελματίας ποδοσφαιριστής, ο οποίος αγωνίζεται ως κεντρικός αμυντικός στην Εθνική Σενεγάλης και στο Γαλλικό πρωτάθλημα για την Σεντ τετιεν.
Μαώ του Αρτουά

Η Μαώ του Αρτουά ή Ματθίλδη του Αρτουά (Γαλ.: "Mahaut d'Artois", 1268 - Παρίσι, 27 Οκτωβρίου 1329), Κόμισσα του Αρτουά (1302 - 1329) και αντιβασίλισσα της κομητείας της Βουργουνδίας σαν κηδεμόνας του γιου της Ροβέρτου ήταν κόρη και το μεγαλύτερο παιδί του Ροβέρτου Β΄ του Αρτουά και της Αμικίας του Κουρτεναί. Οι από πατέρα παππούδες της ήταν ο Ροβέρτος Α΄ του Αρτουά και η Ματθίλδη της Βραβάντης, οι από μητέρα παππούδες του ήταν ο Πέτρος ντε Κουρτεναί, άρχοντας του Κόνς και η Πετρονίλλα του Ζουανί. Τα αδέλφια της Μαώ ήταν ο Φίλιππος του Αρτουά (1269 - 1298) και ο Ροβέρτος του Αρτουά.
Η Μαώ παντρεύτηκε τον Όθων Δ΄, κόμη της Βουργουνδίας με τον οποίο απέκτησε : 

* Ιωάννα Β΄, κόμισσα της Βουργουνδίας 
* Λευκή της Βουργουνδίας 
* Ροβέρτος, κόμης της Βουργουνδίας
Σκηνή του Μαρτυρίου

Ομοίωμα της σκηνής, όπως φαίνεται στο [[Ισραήλ]], στο πάρκο της κοιλάδας Τιμνά στο Ισραήλ

Η Ιερή Σκηνή, Σκηνή της Μαρτυρίας ("κοινή ελληνική": Σκηνή του Μαρτυρίου), Σκηνή του Εκκλησιασμού (אֹ֣הֶל מוֹעֵד֩ ’ōhel mō‘êḏ) και Σκηνή της Συνάντησης σύμφωνα με την Παλαιά Διαθήκη ήταν ένα ιδιότυπο φορητό ιερό οίκημα των Ισραηλιτών, το οποίο κατασκευάστηκε με εντολή του Θεού προς τον Μωυσή. Θεωρήθηκε η κατοικία του Θεού ή το σημείο συνάντησης του Θεού με τα τέκνα του Ισραήλ.
Πουέρτο Ρίκο ΦΚ

Η Πουέρτο Ρίκο ΦΚ (αγγλικά: "Puerto Rico FC") είναι μια επαγγελματική ομάδα ποδοσφαίρου με έδρα το Μπαγιαμόν του Πουέρτο Ρίκο. Ιδρύθηκε το 2015 και μετέχει στη Νορθ Αμέρικαν Σόκερ Λιγκ (NASL), τη δευτέρου επιπέδου κατηγορία της αμερικανικής πυραμίδας ποδοσφαίρου. Η ομάδα διεξάγει τους εντός έδρας αγώνες της στο Εστάδιο Χουάν Ραμόν Λουμπριέρ. Η ομάδα ξεκίνησε τις αγωνιστικές της υποχρεώσεις το 2016.
Οίκος του Λουξεμβούργου

Ο Οίκος του Λουξεμβούργου, γερμ. Luxemburg, είναι ένας πλάγιος κλάδος του Οίκου του Λίμπουργκ (Limburg). Μέλη του Οίκου έγιναν κόμητες του Λουξεμβούργου, βασιλείς της Βοημίας, της Ουγγαρίας και της Γερμανίας (1308-1437). Ανταγωνιστές τους στην εκλογή του Γερμανού βασιλιά ήταν οι Βίττελσμπαχ. Την κομητεία του Λουξεμβούργου την κατείχε πιο πριν ο Οίκος του Αρντέν (Ardennes).
Πασκουάλε Αντρεόλι

Ο Πασκουάλε Αντρεόλι (, Φαλκονάρα Μαρίτιμα, 1774 – Γέλα, 1837) ήταν Ιταλός πρωτοπόρος της αεροπορίας.
Club Ninja

Club Ninja είναι ο τίτλος του δέκατου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου στις 10 Δεκεμβρίου του 1985 μέσω της δισκογραφικής εταιρείας "Columbia". 

Οι ηχογραφήσεις του δίσκου πραγματοποιήθηκαν στα Bearsville Studios, τα Boogie Hotel Studios, τα Tallysin Studios και τα Warehouse Studios της Νέας Υόρκης το 1985, με παραγωγό τον Σάντι Πέρλμαν.

Το συγκρότημα επιχείρησε να επανέλθει στην εμπορική επιτυχία των αρχών της δεκαετίας του '80, χωρίς όμως να τα καταφέρει, αφού το ""Club Ninja" πούλησε μόνο 175.000 αντίτυπα και η Columbia το χαρακτήρισε ως εμπορική αποτυχία. Ανέβηκε στο # 63 του Billboard και το Top-50 στην Σουηδία, χωρίς να καταφέρει να μπει στον βρετανικό κατάλογο επιτυχιών. Παράλληλα, το σινγκλ "Dancin' in the Ruins"" γνώρισε μικρή επιτυχία, φθάνοντας ως την ένατη θέση της λίστας των Hot Mainstream Rock Tracks.

Αυτός υπήρξε ο μοναδικός στούντιο δίσκος τους στον οποίο δεν συμμετείχε ο κιμπορντίστας Άλεν Λάνιερ, του οποίου την θέση πήρε ο Τόμι Ζβόντσεκ, ενώ τα τύμπανα ανέλαβε ο Τζίμι Γουίλκοξ, παραμένοντας μαζί τους ως το 1987.
Οίκος του Μπλουά

Ο Οίκος του Μπλουά είναι ένας δυναστικός Οίκος της Ευρώπης, που μέλη του έγιναν κόμητες του Μπλουά, της Καμπανίας και βασιλείς της Ναβάρρας, το συνηθέστερο όνομα στα μέλη της δυναστείας ήταν "Θεοβάλδος". Ένα μέλος έγινε βασιλιάς της Αγγλίας και ένα άλλο πρίγκιπας της Αχαΐας. Η οικογένεια κληρονόμησε τις κομητείες του Μπλουά, του Σαρτρ, του Σατωντάν, του Τρουά, του Μω όπου διαδέχθηκε την Δυναστεία των Καρολιδών, την Καμπανία και τελικά το Βασίλειο της Ναβάρρας. Ιδρυτής του Οίκου ήταν ο Θεοβάλδος ο Πρεσβύτερος (906). Όταν ο Λουδοβίκος Ζ´ της Γαλλίας χώρισε την Ελεονώρα της Ακουιτανίας και αυτή παντρεύτηκε τον Ερρίκο Β΄ της Αγγλίας η Ακουιτανία βρέθηκε στη δικαιοδοσία του βασιλιά της Αγγλίας. Τότε ο Λουδοβίκος Ζ΄ νυμφεύτηκε την Αδέλα της Καμπανίας κόρη του Θεοβάλδου Β΄ κόμη της Καμπανίας. Τέκνο τους ήταν η Αγνή σύζυγος των Αλεξίου Β΄ Κομνηνού, Ανδρόνικου Α΄ Κομνηνού και Θεοδώρου Βρανά. 

Ο Θεοβάλδος Γ΄ της Καμπανίας νυμφεύτηκε τη Λευκή της Ναβάρρας, κόμισσα της Καμπανίας, κόρη και κληρονόμο του Σάντσο ΣΤ΄ της Ναβάρρας. Τον γιο τους Θεοβάλδο τον Μεταθανάτιο διαδέχθηκε ο γιος του Ερρίκος Α΄ της Ναβάρρας και μετά η κόρη αυτού Ιωάννα Α΄ της Ναβάρρας, σύζυγος του Φιλίππου Δ΄ της Γαλλίας. Έτσι η Ναβάρρα πέρασε στους βασιλείς της Γαλλίας. Ο Ερρίκος Α΄ ήταν ο τελευταίος άρρην απόγονος του κύριου κλάδου. 
Ο Στέφανος της Αγγλίας μέλος επίσης του Οίκου του Μπλουά ήταν ο τελευταίος Άγγλο-Νορμανδός βασιλιάς την περίοδο 1135-1154, η μητέρα του Αδελαΐδα ήταν κόρη του Γουλιέλμου του Κατακτητή.
Imaginos

Imaginos είναι ο τίτλος του ενδέκατου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε τον Ιούλιο του 1988 μέσω της δισκογραφικής εταιρείας "Columbia".
Μιχαήλ Αρνιωτάκης

Ο Μιχαήλ Αρνιωτάκης (1841-1910) ήταν Έλληνας ηθοποιός.
Πολυζώης Λαμπανιτζιώτης

Ο Πολυζώης Λαμπανιτζιώτης ήταν Έλληνας λόγιος και εκδότης του 18ου αιώνα από την Ήπειρο. Γεννήθηκε στα Ιωάννινα, αλλά σύντομα εγκαταστάθηκε στη Βιέννη, όπου το 1791 συνετέλεσε στην ίδρυση του πρώτου ελληνικού τυπογραφείου του στενού φίλου του Γεωργίου Βενδότη, με τον οποίο συνεργάσθηκε σε μεταφράσεις και επιμέλειες βιβλίων.

Με δικές του δαπάνες, καθώς και με συνδρομές των πλούσιων Ελλήνων της Βιέννης, της Βενετίας και άλλων ευρωπαϊκών πόλεων, ο Λαμπανιτζιώτης τύπωσε πολλά βιβλία Ιταλών και Γάλλων συγγραφέων, μεταφρασμένα από Έλληνες λόγιους.
Ιωάννα Γ΄, κόμισσα της Βουργουνδίας

Η Ιωάννα Γ΄, κόμισσα της Βουργουνδίας ή Ιωάννα της Γαλλίας (Γαλ.:"Jeanne III de Bourgogne", 1 Μαΐου 1308 - 10 Αυγούστου 1347) ήταν Κόμισσα της Βουργουνδίας και Κόμισσα του Αρτουά (1330 - 1347) σε συμβασιλεία με τον σύζυγο της Εύδη Δ΄. Η Ιωάννα Γ΄ ήταν η μεγαλύτερη κόρη του βασιλιά της Γαλλίας Φιλίππου του Υψηλού και της Ιωάννας Β΄ της Βουργουνδίας.

Παντρεύτηκε το 1318 τον Εύδη Δ΄ της Βουργουνδίας σαν μέρος της συμφωνίας ανάμεσα στον πατέρα της και στον δούκα που αφορούσε την Γαλλική διαδοχή. Η Ιωάννα με τον γάμο αυτό έγινε δούκισσα της Βουργουνδίας, ενώ με τον θάνατο της μητέρας της το 1330 κληρονόμησε τις κομητείες της Βουργουνδίας και του Αρτουά. 
Η Ιωάννα έκανε με τον Εύδη έξι παιδιά τα οποία όλα, εκτός από τον Φίλιππο της Ωβέρνης, πέθαναν σε βρεφική ηλικία. Ο Φίλιππος πέθανε πριν από την ίδια και οι τίτλοι πέρασαν στον εγγονό της Φίλιππο Α΄ της Βουργουνδίας. 


|-

Κατηγορία:Οίκος των Καπετιδών
Κατηγορία:Κόμησσες της Βουργουνδίας
Κατηγορία:Δούκισσες της Βουργουνδίας
Γιόζεφ Βάιγκλ

Ο Γιόζεφ Βάιγκλ (Joseph Weigl, Άιζενστατ 28 Μαρτίου 1766 – Βιέννη 3 Φεβρουαρίου 1846) ήταν Αυστριακός συνθέτης και αρχιμουσικός, γνωστός για τις όπερές του.
Jackie Chan Stuntmaster

Το Jackie Chan Stuntmaster είναι παιχνίδι που βασίζεται στον ηθοποιό και πολεμικών τεχνών Τζάκι Τσαν. Κυκλοφόρησε στις 29 Μαρτίου 2000 μόνο για το PlayStation 1 από την Midway Games και σχεδιασμένο από την Radical Entertainment.
Cult Classic

Cult Classic είναι ο τίτλος του δωδέκατου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε τον Ιούνιο του 1994 μέσω της δισκογραφικής εταιρείας "Caroline Records". 

Το άλμπουμ αποτελείται από νέες εκτελέσεις των γνωστότερων επιτυχιών του συγκροτήματος, ηχογραφημένα στα Greene St. Recording, Baby Monster Studios και Giant Recording Studio της Νέας Υόρκης με παραγωγούς τους Ντόναλντ "Buck Dharma" Ρέζερ, Έρικ Μπλουμ, Στιβ Σενκ και Τζεφ Κάβαλεκ.
Δημήτριος Λαμπαδάριος

Ο Δημήτριος Λαμπαδάριος (1887-1950) ήταν Έλληνας Ακαδημαϊκός, καθηγητής της Γεωδαισίας, Διευθυντής και Πρύτανης του Εθνικού Μετσόβιου Πολυτεχνείου. Θεωρείται ο ιδρυτής της Σχολής Αγρονόμων και Τοπογράφων Μηχανικών του Εθνικού Μετσόβιου Πολυτεχνείου και του σώματος των Αγρονόμων και Τοπογράφων Μηχανικών στην Ελλάδα.

Γεννήθηκε στην Αθήνα. Σπούδασε Πολιτικός Μηχανικός (1910) στο Εθνικό Μετσόβιο Πολυτεχνείο. Έλαβε το βραβείο του κληροδοτήματος Κονδούλη. Πραγματοποίησε σπουδές στο Πολυτεχνείο και το Γεωδαιτικό Ινστιτούτο της Δρέσδης, με υποτροφία του Αβερώφειου κληροδοτήματος του Εθνικού Μετσόβιου Πολυτεχνείου (1913-1915). Εργάστηκε ως μηχανικός στην Ελβετία (1915-1916). 

Από το 1916 ως το θάνατό του, ήταν Τακτικός Καθηγητής της Γεωδαισίας στο Εθνικό Μετσόβιο Πολυτεχνείο. Υπήρξε ο κυριότερος εμπνευστής της ιδέας ίδρυσης της Σχολής Αγρονόμων και Τοπογράφων Μηχανικών του ΕΜΠ, αρχικά το 1917 με την ονομασία «Ανωτάτη Σχολή Τοπογράφων Μηχανικών». 

Διετέλεσε Διευθυντής (1927-1929) και πρώτος Πρύτανης (1929-1933) του ΕΜΠ, καθώς και Κοσμήτορας της παραπάνω Σχολής για πολλά χρόνια. Το όνομά του φέρει και το αρχικό κτήριο της Σχολής στην Πολυτεχνειούπολη Ζωγράφου.

Ήταν, επίσης, προϊστάμενος συνεργείων σχεδίου πόλεως της Θεσσαλονίκης, προϊστάμενος της τοπογραφικής υπηρεσίας του Υπουργείου Συγκοινωνίας, μόνιμος αντιπρόσωπος της Ελλάδας στη διεθνή επιτροπή "μετρήσεως τόξου μεσημβρινού της γης", μέλος της Ακαδημίας Αθηνών και του Γερμανικού Αρχαιολογικού Ινστιτούτου Βερολίνου.

Πέθανε το 1950.

Με τη διαθήκη του, δώρησε τα γεωδαιτικά και τοπογραφικά συγγράματα και δημοσιεύματα της προσωπικής βιβλιοθήκης του στη Βιβλιοθήκη του Εθνικού Μετσόβιου Πολυτεχνείου, με τον όρο να τοποθετηθούν σε ξεχωριστό ράφι με την επιγραφή "υπο Δ. Ν. Λαμπαδαρίου δωρεά".
Μαρία της Βουργουνδίας

thumb|right|250px|Γάμος της Μαρίας της Βουργουνδίας με τον Μαξιμιλιανό των Αψβούργων.
Η Μαρία της Βουργουνδίας (Γαλ. : "Marie de Bourgogne", Βρυξέλλες, 13 Φεβρουαρίου 1457 - 27 Μαρτίου 1482), δούκισσα της Βουργουνδίας και κυβερνήτης των Κάτω Χωρών (1477 - 1482) ήταν κόρη και κληρονόμος του Καρόλου του Ισχυρού και της δεύτερης συζύγου του Ισαβέλλας των Βουρβόνων. Κληρονόμησε τον πατέρα της ο οποίος σκοτώθηκε στην μάχη του Κρεκί στις 5 Ιανουαρίου 1477. Είχε τεράστιες εκτάσεις και περιουσία υπό την κατοχή της γι'αυτό πήρε το προσωνύμιο "«Μαρία η πλούσια»". Ο σύγχρονος ιστορικός Γεώργιος Σαστελλαίν αναφέρει ότι η γέννηση της συνοδεύτηκε με ένα δυνατό αστραπόβροντο την ώρα που ο ουρανός ήταν καθαρός ενώ ο νονός της Λουδοβίκος, δελφίνος της Γαλλίας βρισκόταν εξόριστος στην Βουργουνδία. Τα συναισθήματα για την γέννηση της ήταν ανάμεικτη, ο παππούς της Φίλιππος ο Καλός ήταν τόσο δυσαρεστημένος επειδή ήταν κόρη που δεν παραβρέθηκε ούτε στην βάπτιση της, η γιαγιά της αντίθετα Ισαβέλλα της Πορτογαλίας ήταν ενθουσιασμένη με την εγγονή της.
Χούμπερτ Βάελραντ

Ο Χούμπερτ Βάελραντ (Hubert Waelrant ή Waelrand, γαλλ. Υμπέρ Βελράν ή Βαιλράν Αμβέρσα; 1516; / 1517; – Αμβέρσα 19 Νοεμβρίου 1595) ήταν Γαλλοφλαμανδός συνθέτης, τραγουδιστής και εκδότης μουσικής της ύστερης Αναγέννησης.
Οίκος της Έσσης

Ο Οίκος της Έσσης γερμ. Hessen, είναι κλάδος του Οίκου του Ρέγκιναρ (Reginar) που κυβέρνησε τη μαρκιωνία της Έσσης. Τα μέλη του κύριου κλάδου Κάσσελ αναβαθμίστηκαν σε εκλέκτορες, ενώ τα μέλη του πλάγιου κλάδου Ντάρμστατ αναβαθμίστηκαν σε μεγάλους δούκες.
Heaven Forbid

Heaven Forbid είναι ο τίτλος του 13ου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε στις 24 Μαρτίου του 1998 μέσω της δισκογραφικής εταιρείας "CMC". 

Ο δίσκος ηχογραφήθηκε στα Millbrook Sound Studios, της Νέας Υόρκης, με τους Ντόναλντ "Buck Dharma" Ρέζερ, Έρικ Μπλουμ και Στιβ Σενκ να αναλαμβάνουν την παραγωγή.

Στην σύνθεση του δίσκου συμμετείχε ο συγγραφέας επιστημονικής φαντασίας Τζον Σίρλεϊ, γράφοντας τους στίχους στα περισσότερα κομμάτια του άλμπουμ. Ο αρχικός τίτλος του δίσκου ήταν "Ezekiel's Wheel", επηρεασμένος από την ιστορία της Βίβλου, πάνω στην οποία βασίστηκαν οι φήμες περί παραβολικής αναφοράς σε ΑΤΙΑ.

Στην Ευρώπη και την Ιαπωνία, το "Heaven Forbid" κυκλοφόρησε με εναλλακτικό εξώφυλλο, το οποίο ήταν έμπνευση του Μόργκαν Φέρτσαϊλντ και βρισκόταν στο εσώφυλλο της αρχικής έκδοσης.
Δομεντζία

Η Δομεντζία ήταν η μόνη γνωστή κόρη του Βυζαντινού αυτοκράτορα Φωκά και της Λεοντίας.

Το 607 παντρεύτηκε τον στρατηγό Πρίσκο. Δεδομένου ότι ήταν το μόνο γνωστό παιδί του αυτοκράτορα, ο γάμος έκανε τον Πρίσκο κληρονόμο του θρόνου. Ο γάμος τους έλαβε χώρα στο ανάκτορο της Μαρίνας, το οποίο πήρε το όνομά του από την αρχική του ιδιοκτήτρια, κόρη του αυτοκράτορα Αρκάδιου και της Ευδοξίας. Προς τιμήν των νεόνυμφων διοργανώθηκε αγώνας αρματοδρομίας, με τις ανταγωνιστικές ομάδες των Βένετων και Πρασίνων να τιμούν την περίσταση με την ανέγερση αγαλμάτων της βασιλικής οικογένειας. Έτσι έβαλαν εικόνες του Φωκά, της Λεοντίας, της Δομεντζίας και του Πρίσκου στον Ιππόδρομο. Αν και η παρουσία των εικόνων του Φωκά και της Λεοντίας ήταν σύμφωνη με την παράδοση, οι απεικονίσεις της Δομεντζίας και του Πρίσκου υπονοούσαν ότι ο Πρίσκος ήταν κληρονόμος ή συναυτοκράτορας του Φωκά. Ο Φωκάς εξοργίστηκε και διέταξε να καταστραφούν οι απεικονίσεις της κόρης και του γαμπρού του.

Ο Φωκάς αντιμετώπισε το ζήτημα ως απόπειρα πραξικοπήματος, απαιτώντας περαιτέρω διερεύνηση του θέματος, συλλαμβάνοντας τους υπεύθυνους με κατηγορίες για προδοσία. Ο Φωκάς πιθανότατα έβλεπε τον ίδιο τον Πρίσκο ως ένοχο και φαίνεται να είχε αρχίσει να βλέπει τον γαμπρό του ως αντίπαλο . Ο Ιωάννης της Αντιοχείας αναφέρει ότι ο Πρίσκος βοήθησε τον Ηράκλειο να εκθρονίσει τον Φωκά.
Ιωάννα Β΄ της Βουργουνδίας

Η Ιωάννα Β΄, κόμισσα της Βουργουνδίας (Γαλ.:"Jeanne II de Bourgogne", 15 Ιανουαρίου 1292 - 21 Ιανουαρίου 1330) ήταν βασίλισσα της Γαλλίας μέσω του γάμου της με τον βασιλιά Φίλιππο Ε΄ τον Υψηλό, Κόμισσα της Βουργουνδίας (1315 - 1330) και Κόμισσα του Αρτουά (1329 - 1330). Η Ιωάννα Β΄ της Βουργουνδίας ήταν μεγαλύτερη κόρη και διάδοχος του Όθωνος Δ΄, κόμητος της Βουργουνδίας και της Μαώ του Αρτουά.

Στις αρχές του 1314 η αδελφή της Ιωάννας Λευκή, που είχε παντρευτεί τον Κάρολο Δ΄ της Γαλλίας μικρότερο αδελφό του συζύγου της και η Μαργαρίτα της Βουργουνδίας, που είχε παντρευτεί τον Λουδοβίκο Ι΄ της Γαλλίας μεγαλύτερο αδελφό του συζύγου της κατηγορήθηκαν για μοιχεία με δυο ευγενείς. Η Ιωάννα κατηγορήθηκε ότι γνώρισε τα περιστατικά και τα συγκάλυψε· οι κατηγορίες απαγγέλθηκαν στο Συμβούλιο του Πύργου του Νεσλέ από την κουνιάδα τους Ισαβέλλα της Γαλλίας και η Ιωάννα τιμωρήθηκε τιμωρήθηκε με περιορισμό στο Ντουρντάν. Η Ιωάννα άρχισε να αντιδρά έντονα για την αθωότητά της, το ίδιο και ο σύζυγός της, που αρνήθηκε να την χωρίσει. Το 1315 με την επίδραση του συζύγου της και της μητέρας της επετράπη στην Ιωάννα να επιστρέψει στην βασιλική αυλή. 
Ο σύζυγός της κληρονόμησε το Γαλλικό στέμμα, μετά τον θάνατο του βρέφους ανιψιού του Ιωάννη Α΄ της Γαλλίας, ως Φίλιππος Ε΄ της Γαλλίας· η στέψη του έγινε στις 9 Ιανουαρίου 1317 μαζί με την Ιωάννα στον Καθεδρικό ναό του Ρεμς.
A Long Day's Night

A Long Day's Night είναι ο τίτλος του ζωντανά ηχογραφημένου άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε στις 24 Σεπτεμβρίου του 2002 μέσω της δισκογραφικής εταιρείας "Sanctuary".

Παράλληλα με το άλμπουμ, κυκλοφόρησε και το ομώνυμο βίντεο, με επτά επιπλέον κομμάτια. Τα τραγούδια του δίσκου προέρχονται από όλη την καριέρα του συγκροτήματος, με μόλις δύο κομμάτια από τα δύο πρόσφατα άλμπουμ τους, ""Heaven Forbid" και "Curse of the Hidden Mirror"".
Όμρι Άλτμαν

Ο Όμρι Άλτμαν (Ραμάτ Γκαν, Ισραήλ, 23 Μαρτίου 1994) είναι Ισραηλινός ποδοσφαιριστής που αγωνίζεται ως μεσοεπιθετικός για λογαριασμό της Χαποέλ Τελ Αβίβ. Έχει υπάρξει διεθνής με όλες τις μικρές εθνικές ομάδες του Ισραήλ.
Ίαν Γκλεν

O Ίαν Γκλεν () είναι Σκωτσέζος ηθοποιός.

Γεννήθηκε το 1961 στο Εδιμβούργο και σπούδασε υποκριτική στη Βασιλική Ακαδημία Δραματικών Τεχνών στο Λονδίνο.
Ομοσπονδία Ποδοσφαίρου Νικαράγουας

Η Ομοσπονδία Ποδοσφαίρου Νικαράγουας (ισπανικά: "Federación Nicaragüense de Fútbol", FENIFUT) είναι το ανώτατο διοικητικό όργανο όσον αφορά το άθλημα του ποδοσφαίρου στη Νικαράγουα. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Νικαράγουας. Διοργανώνει επίσης το πρωτάθλημα ποδοσφαίρου του ανώτατου επιπέδου ποδοσφαιρικής κατηγορίας της χώρας.
Ζοζέφ Λουί Γκαι-Λυσάκ

Ο Ζοζέφ Λουί Γκαι-Λυσάκ (, /ʒɔzɛf lwi ɡɛlysak/ , ή αλλιώς Λουί Ζοζέφ Γκαι-Λυσάκ, , 6 Δεκεμβρίου 1778 – 9 Μαΐου 1850) ήταν Γάλλος χημικός και φυσικός. Έγινε κυρίως γνωστός για την ανακάλυψή του πως το νερό αποτελείται από δύο μόρια υδρογόνου και ένα οξυγόνου (μαζί με τον Αλεξάντερ φον Χούμπολτ), για τους δύο νόμους που σχετίζονται με τα αέρια, και για το έργο του στα μείγματα αλκοόλης-νερού, τα οποία οδήγησαν στην κλίμακα μέτρησης Γκαι-Λυσσάκ που χρησιμοποιείται για την μέτρηση των αλκοολούχων ποτών σε πολλές χώρες.
Άλφι Άλεν

O Άλφι Άλεν ("Alfie Evan James Allen", 12 Σεπτεμβρίου 1986) είναι Άγγλος ηθοποιός.
Δημοκρατίες της Σοβιετικής Ένωσης

Οι Δημοκρατίες της Σοβιετικής Ένωσης ή Ενωσιακές Δημοκρατίες (, "soyuznye respubliki") της Σοβιετικής Ένωσης ήταν εθνοτικά βασισμένα πρωτοκράτη που ήταν υποταγμένα στην Κυβέρνηση της Σοβιετικής Ένωσης. Για το μεγαλύτερο μέρος της ιστορίας της, η Σοβιετική Ένωση ήταν άκρως συγκεντρωτικό κράτος, και οι μεταρρυθμίσεις για την αποκέντρωση στην εποχή της "Περεστρόικα" ("Αναδιάρθρωση") και της "Γκλάσνοστ" ("Διαφάνεια") που διενεργήθηκαν από τον Μιχαήλ Γκορμπατσώφ οδήγησαν στη διάλυση της Σοβιετικής Ένωσης το 1991.
Κιμ Τιλί

Ο Κιμ Τιλί (γαλλικά: "Kim Tillie") (15 Ιουλίου 1988 -) είναι Γάλλος επαγγελματίας καλαθοσφαιριστής και διεθνής με την Εθνική Γαλλίας, που αγωνίζεται πάουερ φόργουορντ και σέντερ, στους Ryukyu Golden Kings. Έχει ύψος 2.10.
Μηνάς Καραγιώργης

Ο Μηνάς Καραγιώργης (6 Απριλίου 1995) είναι κύπριος ποδοσφαιριστής απο την Λάρνακα. Αγωνίζεται στη θέση του κεντρικού αμυντικού (CB).
Malmö Isstadion

Το Malmö Isstadion είναι κλειστό γήπεδο που βρίσκεται στο Μάλμε της Σουηδίας. Η χωρητικότητα της αρένας είναι 5.800 ατόμων και χτίστηκε το 1968. Είναι η πρώην αρένα της ομάδας χόκει Malmö Redhawks, η οποία αντικαταστάθηκε από την Malmö Arena που εγκαινιάστηκε το Νοέμβριο του 2008.

Σε αυτήν πραγματοποιήθηκαν διεθνείς εκδηλώσεις, όπως το Ευρωπαϊκό πρωτάθλημα πατινάζ για το 2003.

Η αρένα υποβλήθηκε σε σημαντική ανακαίνιση το 2013 για το Παγκόσμιο Πρωτάθλημα Χόκεϊ επί πάγου 2014, το οποίο φιλοξένησε το Malmö Isstadion μαζί με την Malmö Arena.
Παλάτι Συνεδριών του Παρισιού

Το Παλάτι Συνεδριών του Παρισιού (Palais des congrès de Paris) είναι ένας χώρος φιλοξενίας συναυλιών, συνεδριακό κέντρο και εμπορικό κέντρο στο 17ο διαμέρισμα του Παρισιού στη Γαλλία. Ο χώρος κατασκευάστηκε από τον Γάλλο αρχιτέκτονα Guillaume Gillet και εγκαινιάστηκε το 1974. Κοντά στο χώρο βρίσκονται ο Bois de Boulogne και η εύπορη γειτονιά του Neuilly-sur-Seine. Οι πλησιέστεροι σταθμοί metro και RER είναι οι σταθμοί Porte Maillot και Neuilly - Porte Maillot (Paris RER), που είναι προσβάσιμοι μέσω των χαμηλότερων επιπέδων του κτιρίου.
Ζαν-Μπατίστ Μπιό

Ο Ζαν-Μπατίστ Μπιό ( /bjo/, 21 Απριλίου 1774 – 3 Φεβρουαρίου 1862) ήταν Γάλλος φυσικός, αστρονόμος και μαθηματικός ο οποίος διατύπωσε την πραγματική διάσταση των μετεωριτών, πραγματοποίησε πτήση με αερόστατο, και μελέτησε την πόλωση του φωτός. Το μέταλλο βιοτίτης ονομάστηκε προς τιμήν του.
Μαρία Ειρήνη Παλαιολογίνα

Η Μαρία Ειρήνη Παλαιολογίνα (1327 - μετά το 1356) ήταν Βυζαντινή πριγκίπισσα και αυτοκράτειρα της Βουλγαρίας. 
Ήταν κόρη του Ανδρόνικου Γ΄ και της Άννας και αδερφή του Ιωάννη Ε΄ Παλαιολόγου και του Μιχαήλ. 

Παντρεύτηκε το 1336 τον τσάρο της Βουλγαρίας, Μιχαήλ Δ΄ . Τίποτα άλλο δεν είναι γνωστό για εκείνη, εκτός το ότι ήταν Χριστιανή Ορθόδοξη.
Γλώσσα Ζέεμ

Η Γλώσσα Ζέεμ, ή Τσάαρι, είναι απειλούμενη διάλεκτος της Τσαντικής γλώσσας της Νιγηρίας, καθώς οι ομιλητές τις στρέφονται προς την Χάουσα.

Η γλώσσα Ζέεμ ομιλείται στο Τόρο και στην Πολιτεία Μπαούτσι της Νιγηρίας. Οι διάλεκτοι Τουλάι και Ντάνσε πλέον δεν ομιλούνται. Επίσης, η γλώσσα ονομάζεται Τσάαρι, Ντόκσι, Ντιάρουμ, Καϊγουάρι, Καϊγιοράβα, Λούκσι και Λούσι.